בס"ד

גיליון מס' 606 ז' תמוז תשע"ז

**חקת**

 רעיונות על הפרשה על פי תורתו של הרב אביגדר נבנצל שליט"א

מובא בפרשה: "וַיִּשְׁמַע הַכְּנַעֲנִי מֶלֶךְ עֲרָד יֹשֵׁב הַנֶּגֶב כִּי בָּא יִשְׂרָאֵל דֶּרֶךְ הָאֲתָרִים וַיִּלָּחֶם בְּיִשְׂרָאֵל וַיִּשְׁבְּ מִמֶּנּוּ שֶׁבִי: וַיִּדַּר יִשְׂרָאֵל נֶדֶר לַה' וַיֹּאמַר אִם נָתֹן תִּתֵּן אֶת הָעָם הַזֶּה בְּיָדִי וְהַחֲרַמְתִּי אֶת עָרֵיהֶם" (במדבר כא, א-ב) מסביר רש"י: *''אקדיש שללם לגבוה''*.

הקדש זה אינו חל מיד כמובן, שכן בשעת הנדר טרם נכבשו הערים הללו וממילא הרי הן בגדר של 'דבר שלא בא לעולם' שאין הקדש נתפס בו כפי שפסק הרמב"ם: *''"אין אדם מקדיש דבר שלא בא לעולם''* (הלכות ערכים וחרמים פ"ו ה"כו) ולמרות זאת נדרם זה של ישראל חל בעניין שהתחייבו בנדר להקדיש את אותן הערים בעתיד לכשייכבשו. וכך פוסק הרמב"ם: *''אף על פי שאין אדם מקדיש דבר שלא בא לעולם, אם אמר הרי עלי להקדישו, הרי זה חייב להקדישו כשיבוא לעולם משום נדר, ואם לא הקדיש הרי זה עובר משום 'לא תאחר'* (דברים כג, כב) *ו'לא יחל'* (במדבר ל, ג) *ומשום 'ככל היוצא מפיו יעשה'* (שם) *כשאר הנדרים''* (שם ה'לא)

שואל מו"ר הרב נבנצל שליט"א: מנין לבני ישראל היתר לנדור נדר כזה להקדיש בעתיד? הרי נדרים מסוג זה אינם דבר רצוי גם אם מקיימים אותם, כפי שפסק מר"ן: *''אל תהי רגיל בנדרים; כל הנודר אע''פ שמקיימו נקרא רשע ונקרא חוטא''* (שו"ע יו"ד סי' רג' ס' א')

אומר הרב: בני ישראל למדו מיעקב אבינו, שנאמר עליו: "וַיִּדַּר יַעֲקֹב נֶדֶר לֵאמֹר אִם יִהְיֶה אֱלֹקים עִמָּדִי וּשְׁמָרַנִי בַּדֶּרֶךְ הַזֶּה...וְשַׁבְתִּי בְשָׁלוֹם אֶל בֵּית אָבִי...וְהָאֶבֶן הַזֹּאת אֲשֶׁר שַׂמְתִּי מַצֵּבָה יִהְיֶה בֵּית אֱלֹקים וְכֹל אֲשֶׁר תִּתֶּן לִי עַשֵּׂר אֲעַשְּׂרֶנּוּ לָךְ" (בראשית כח, כ-כב) שואלים חז"ל מה פשר הביטוי 'לֵאמֹר'? ומסבירים: *''לאמור לדורות שיהיו נודרים בעת צרתם''* (ב"ר ע, א) דהיינו, כשצרה פוקדת את עם ישראל מצוה לנדור ולקבל קבלות, והסיבה היא מפני שעל ידי הנדר האדם מתקרב יותר לקב"ה, וכתוצאה מכך גם הקב"ה מתקרב אליו ומושיעו שנאמר: "קָרוֹב ה' לְכָל קֹרְאָיו לְכֹל אֲשֶׁר יִקְרָאֻהוּ בֶאֱמֶת" (תהלים קמ"ה, יח) מכאן למדו בני ישראל שכעת, כשהכנעני בא להילחם בהם "וַיִּשְׁבְּ מִמֶּנּוּ שֶׁבִי" (במדבר כא, א) ראוי ורצוי לקיים את מאמר חז"ל *''שיהיו נודרים בעת צרתם''* ועל כן נדרו להקדיש לשמים את שלל המלחמה במידה וינצחו בה. אמנם בימינו רצוי שלא לנהוג הנהגה זו לנדור בעת צרה, מחשש שמא האדם לא יצליח לקיים את נדרו וייכשל בעוון נדרים החמור.

והנה גם בהפטרת השבוע אנו נתקלים בנדר מסוג זה. יפתח הגלעדי נלחם בבני עמון ונודר: "אִם נָתוֹן תִּתֵּן אֶת בְּנֵי עַמּוֹן בְּיָדִי וְהָיָה הַיּוֹצֵא אֲשֶׁר יֵצֵא מִדַּלְתֵי בֵיתִי לִקְרָאתִי בְּשׁוּבִי בְשָׁלוֹם מִבְּנֵי עַמּוֹן וְהָיָה לַה' וְהַעֲלִיתִהוּ עוֹלָה" (שופטים יא, ל-לא) על פי מה שלמדנו מיעקב אבינו שנודרים בעת צרה, הרי נדרו של יפתח רצוי.

אלא שהגמרא (תענית ד.) מותחת ביקורת קשה על יפתח בטענה שהוא אחד משלושה ששאלו 'שלא כהוגן' שכן הוא נדר להקריב עולה את היוצא מפתח ביתו, כיצד אפשר לדעת מה או מי יצא לקראתו מפתח ביתו? ואם יצא חמור או כל בהמה טמאה אחרת, כיצד יקריב אותה קרבן לה'? ונאמר שם שהקב"ה ענה לו 'שלא כהוגן' ויצאה בִּתּוֹ מפתח ביתו, ובצער רב נאלץ יפתח להקריב את בתו (כך משמע מהגמרא שם) והשאלה מתבקשת: יפתח הרי היה שופט בישראל, ראש הסנהדרין בדורו, ודאי שלא בעם הארץ עסקינן, כיצד הוא הגיע למסקנה שנדרו מחייב אותו להקריב את בתו? וכי אם אדם ידור להקריב את השכן, היעלה על הדעת שהנדר יחול? והרי אין אדם מקדיש דבר שאינו שלו! גם בתו אינה ברשותו. וגם אם נסביר שבתו היתה קטנה, דבר שלא כתוב במפורש, והאב רשאי למכור את בתו לאמה, ועל כן סבר שהוא גם רשאי להקדיש אותה לקרבן, עדיין קשה כיצד מתיישב נדר זה עם האיסור החמור 'לא תרצח', שחז"ל אמרו עליו 'ייהרג ואל יעבור'? כיצד לא עלה בדעתו הדין שפיקוח נפש שדוחה את כל התורה חוץ משלושת העבירות החמורות, מדוע אם כן לא ידחה פיקוח נפש את קיום הנדר הזה? ועוד, מאמתי אדם כשר להקריבו קרבן עולה? התורה אומרת שקרבן עולה בא מן הבהמה, מן הבקר, מן הצאן או מן העוף אך לא מן האדם.

הרמב"ן מתרץ קושיה זו. התורה אומרת: "כָּל חֵרֶם אֲשֶׁר יָחֳרַם מִן הָאָדָם לֹא יִפָּדֶה מוֹת יוּמָת" (ויקרא כז, כט) אמנם הגמרא מפרשת פסוק זה בעניין ערכים, אך הרמב"ן מפרש פירוש נוסף: *''כל מלך בישראל או סנהדרי גדולה במעמד כל ישראל שיש להם רשות במשפטים, אם יחרימו על עיר להילחם עליה, וכן אם יחרימו על דבר, העובר עליו חייב מיתה''* ועל פי זה מסביר הרמב"ן מספר פרשיות תמוהות בתנ"ך כגון אנשי יבש גלעד שנהרגו על ידי ישראל אחיהם אך ורק בגלל שלא באו להשתתף איתם במלחמה נגד שבט בנימין בעקבות פילגש בגבעה, *''ואין הסברה נותנת שעשו כל העדה רעה כזאת להמית אנשים רבים מישראל שאינם חייבים מיתה, ופנחס היה שם ועל פיו נעשה כל העניין ההוא''* (רמב"ן שם)אלא שהסנהדרין החרימו את כל ישראל לבוא ולהשתתף במלחמה וכיוון שאנשי יבש גלעד עברו על החרם - נתחייבו מיתה.

כך מסביר הרמב"ן את סוגיית יפתח; *''וזה היה טעותו של יפתח בבתו, כי חשב כאשר חרם נגיד ישראל חל וקיים להמית אנשים או העובר על חרמו חייב מיתה, כן אם נדר בעת מלחמה לעשות מאיש או אנשים זבח יחול הנדר, ולא ידע כי חרם המלך והסנהדרין חל על המורדים לכלותם או על העובר גזירתם ותקנתם, אבל לחול הנדר לעשות עולה מדבר שאין ראוי לה' חס וחלילה''* (שם)אילולי יפתח היה גוזר 'היום אל יצא אדם מפתח ביתי'*"את סוגיית יפתח ולהשתתף במלחמה וכיוון שאנשי יבש גלעד לא באו-נתחייבו מיתה. במלחמה נגד שבט בנימין בעיקבות פלגש בגבעה* ובתו היתה יוצאת, אכן בתו היתה חייבת מיתה כיון שעברה על גזרת ראש הסנהדרין. אולם לא זה מה שיפתח אמר אלא שהוא נדר שמי שיצא מפתח ביתו יהיה קרבן, לדבר זה אין לו סמכות.

ועדיין יש לשאול: מדוע הוא לא נשאל על הנדר? הרי קיימת אפשרות לעשות התרת נדרים; יפתח היה צריך לפנות לגדול הדור, פנחס בן אלעזר, שיתיר לו את הנדר וכך היה מונע את מיתת בתו. אומרים חז"ל *''אמר: אני מלך ואלך אצל פנחס?''* (ויק"ר) הוא ראה בהליכה אל פנחס פגיעה בכבוד המלכות. על פנחס גם היתה טענה מדוע הוא לא הלך אל יפתח. הוא הבין שהליכה אל יפתח כמוה כפגיעה בתורה. למעשה בין זה לזה אבדה הנערה ההיא ושניהם נענשו על דמיה.

למדנו מכאן מוסר גדול: מחובתנו לשקול היטב כל צעד שננקוט ולבדוק האם הוא ברצון השם או להיפך על מנת שלא נטעה בהחלטתנו.

שבת שלום יצחק חלבה

**לעילוי נשמת אאמו"ר אברהם (אלברטו) בן מרים חלבה , הג"ר יוסף שלום ב"ר אברהם וחיה מושא, הרב יעקב חי בן מרגלית, הרב אברהם צוקרמן בן שרה, אריה לייב בן דבורה, הרב חנן פורת בן שולמית, עמידרור בן שרה, עוזיאל זוסיא בן יעקב משה, מתתיהו מנחם בן לאה, אבנר יחיאל בן רחל, חיים בן יוסף** **דוד, גרשום בן חנה, מנשה בן שרה, מרדכי מורד בן חנה,** **מרדכי שמעון בן דאדא, שלמה בן פורטונה,** **מאיר ירחמיאל בן שמחה,** **מסעוד בן עליה, עמרם בן עישה, אילן בן יחזקאל, מנחם נחום בן אליעזר ליפא, שמעון בן עישה, שלמה חי בן מזל טאוס, מורדכי שלום בן רחל, עמרם בן אסתר, זאב בן ברכה, משה בן פלור, אביאתר בן ברוך הי"ד, יצחק בן אסתר, ניר יהודה בן מיכל, יעקב בן מרים, יעקב בן רחל, אייל בן עירית תשורה הי"ד, יעקב נפתלי בן רחל הי"ד, גיל-עד מיכאל בן בת גלים הי"ד, דודי רחמים בן חנה, יוסף ברוך בן תמר,** **יהודה בן אסתר, שלמה בן שמחה, אליעזר בן צבי וציפורה, אליהו בן נעמי, שמעון בן דינה, בנימין בנדט בן יוסף, דוד בן שרה, מאיר טובי בן ליטא, נוריאל יחיאל גץ בן אסתר, הרבנית שפרה בת לאה, טליה חנה בת מלכה, שרה בת מרים, שרה חנה לויזה בת פאני; שושנה בת רוזה, שרה רחל בת בוליסה, רחל בת רבקה, שרה בת רוחמה, שרה בת שולמית, ברוריה בת מרגלית, אילנה בת רחל, מזל פורטונה בת שרה,** **אלסירה בת שרה, רחל בת סוליקה,** **יהודית בת עזיזה, אוז'ני בת רוזה,** **פרלה בת גוטי, שרה בת קיז'ה, שרה בת מרים, רחל בת שרה, רינה בת אסתר ת.נ.צ.ב.ה.**

**המעוניין לקבל כל שבוע את העלון בדואר אלקטרוני ניתן לשלוח בקשה למייל:** jalabe@neto.net.il **ללא תשלום לזיכוי הרבים**

 השיחה נערכה על פי הבנתו של העורך. כל טעות או חסרון יש לתלות בעורך בלבד.

 ניתן לעיין בעלונים קודמים באתר

 <http://sites.google.com/site/rabbinebenzahl>

 **עלון זה יהיה מוקדש לרפואתה השלמה של אורלי בת דונה וסילביה רות בת אסתר**